**DĖL ROKIŠKIO RAJONO SAVIVALDYBĖS TURTO PERDAVIMO LAIKINAI VALDYTI, NAUDOTIS IR DISPONUOTI JUO PATIKĖJIMO TEISE**

2023 m. birželio 29 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 15 straipsnio 2 dalies 19 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 12 straipsnio 1 dalimi, Rokiškio rajono savivaldybės turto perdavimo valdyti, naudotis ir disponuoti juo patikėjimo teise tvarkos aprašu, patvirtintu Rokiškio rajono savivaldybės tarybos 2023 m. gegužės 25 d. sprendimu Nr. TS-159 „Dėl Rokiškio rajono savivaldybės turto perdavimo valdyti, naudotis ir disponuoti juo patikėjimo teise tvarkos aprašo patvirtinimo“ ir atsižvelgdama į Rokiškio rajono Panemunėlio universalaus daugiafunkcinio centro 2023 m. birželio 5 d. prašymą Nr. S-5, Rokiškio rajono savivaldybės taryba nusprendžia:

1. Perduoti Rokiškio rajono savivaldybei nuosavybės teise priklausantį turtą neterminuotai valdyti, naudoti ir disponuoti juo patikėjimo teise bei apskaityti įstaigos balanse:

1.1. Rokiškio rajono Panemunėlio universaliam daugiafunkciniam centrui, kodas 190251195, buveinės adresas: Kamajų g. 11, Panemunėlio glž. st., Panemunėlio sen., Rokiškio r. sav. nuotekų šalinimo tinklus – drenažą, unikalus Nr. 4400-2440-6195, esantį Stoties g., Panemunėlio glž. st., Panemunėlio sen., Rokiškio r. sav., turto įsigijimo vertė 2023 m. birželio 30 d. – 9644,00 Eur, turto likutinė vertė 2023 m. birželio 30 d. – 8795,65 Eur, turto registravimo grupė – 1203100, turto finansavimo šaltinis – kiti finansavimo šaltiniai;

1.2. Rokiškio rajono savivaldybės priešgaisrinei tarnybai, kodas 173236814, buveinės adresas: Respublikos g. 64, Rokiškis, turtą pagal sąrašą (priedas), turto įsigijimo vertė 2023 m. birželio 30 d. – 3599,75 Eur, turto finansavimo šaltinis – savivaldybės biudžeto lėšos;

2. Įgalioti Rokiškio rajono savivaldybės administracijos direktorių, jo nesant – Bendrojo skyriaus vedėją, savivaldybės vardu pasirašyti sprendimo 1 punkte nurodyto turto perdavimo-priėmimo aktus.

Sprendimas per vieną mėnesį gali būti skundžiamas Regionų apygardos administraciniam teismui, skundą (prašymą) paduodant bet kuriuose šio teismo rūmuose, Lietuvos Respublikos administracinių bylų teisenos įstatymo nustatyta tvarka.

Savivaldybės meras Ramūnas Godeliauskas

**SPRENDIMO PROJEKTO**

**„DĖL ROKIŠKIO RAJONO SAVIVALDYBĖS TURTO PERDAVIMO LAIKINAI VALDYTI, NAUDOTIS IR DISPONUOTI JUO PATIKĖJIMO TEISE“**

**AIŠKINAMASIS RAŠTAS**

2023-06-29

Projekto rengėjas – Turto valdymo ir ūkio skyriaus vyriausioji specialistė Akvilė Kisielienė.

Pranešėjas komitetų ir Tarybos posėdžiuose – Turto valdymo ir ūkio skyriaus vedėja Ernesta Jančienė.

|  |  |  |
| --- | --- | --- |
| 1. | Sprendimo projekto tikslas ir uždaviniai | Perduoti Rokiškio rajono savivaldybei (toliau – Savivaldybė) nuosavybės teise priklausantį turtą valdyti, naudoti ir disponuoti juo patikėjimo teise Rokiškio r. Panemunėlio universaliam daugiafunkciniam centrui ir Rokiškio rajono savivaldybės priešgaisrinei tarnybai. |
| 2. | Šiuo metu galiojančios ir teikiamu klausimu siūlomos naujos teisinio reguliavimo  nuostatos | Lietuvos Respublikos vietos savivaldos įstatymo 15 straipsnio 2 dalies 19 punktas, nustato, kad viena iš išimtinės savivaldybės tarybos kompetencijos yra „sprendimų dėl disponavimo savivaldybei nuosavybės teise priklausančiu turtu priėmimas, šio turto valdymo, naudojimo ir disponavimo juo tvarkos taisyklių nustatymas, išskyrus atvejus, kai tvarka yra nustatyta įstatymuose ar jų pagrindu priimtuose kituose teisės aktuose;  Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 12 straipsnio 1 dalis nustato, kad „savivaldybėms nuosavybės teise priklausančio turto savininko funkcijas, vadovaudamosi įstatymais, įgyvendina savivaldybių tarybos“.  Rokiškio rajono savivaldybės tarybos 2023 m. gegužės 25 d. sprendimu Nr. TS-159 „Dėl Rokiškio rajono savivaldybės turto perdavimo valdyti, naudotis ir disponuoti juo patikėjimo teise tvarkos aprašo patvirtinimo“, kuris reglamentuoja Savivaldybės nuosavybės teise priklausančio turto perdavimą valdyti, naudotis ir disponuoti juo patikėjimo teise. |
| 3. | Laukiami rezultatai | Efektyvus savivaldybės turto naudojimas. |
| 4. | Lėšų poreikis ir šaltiniai | Sprendimo įgyvendinimui biudžeto lėšos nereikalingos. |
| 5. | Antikorupcinis sprendimo projekto vertinimas | Teisės akte nenumatoma reguliuoti visuomeninių santykių, susijusių su Lietuvos Respublikos korupcijos prevencijos įstatymo 8 straipsnio 1 dalyje numatytais veiksniais, todėl teisės aktas nevertintinas antikorupciniu požiūriu. |
| 6. | Kiti sprendimui priimti reikalingi pagrindimai, skaičiavimai ar paaiškinimai | Vadovaudamasi Valstybės ir savivaldybių turto valdymo, naudojimo ir disponavimo juo įstatymo 12 straipsnio 1 dalimi, Rokiškio rajono savivaldybės taryba priima sprendimą dėl turto perdavimo valdyti, naudoti ir disponuoti juo patikėjimo teise:  1. Atsižvelgiant į Rokiškio r. Panemunėlio universalaus daugiafunkcinio centro prašymą, siūloma perduoti nuotekų šalinimo tinklus–drenažą Rokiškio r. Panemunėlio universaliajam daugiafunkciniam centrui, kadangi šalinimo tinklai–drenažas yra Rokiškio r. Panemunėlio universalaus daugiafunkcinio centro teritorijoje.  2. Rokiškio rajono savivaldybės administracija siūlo perduoti Savivaldybei nuosavybės teise priklausantį turtą Rokiškio rajono savivaldybės priešgaisrinei tarnybai, įstaigos veiklų vykdymui. |
| 7. | Sprendimo projekto lyginamasis variantas (jeigu teikiamas sprendimo pakeitimo projektas) | Nėra |